《题东湖书院》
明代·湛若水

中丞谢司空，书院开湖渚。静观山下泉，因知水来处。

湛然涵太虚，馀波欲东注。湖光入帘明，照见先生语。

逝者其如斯，自然本无作。一画起于无，六经皆我注。

自以我自观，自感还我悟。寄语湖外人，湖源尔当溯。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。